ವಧುವಿಗೆ ಕೊರೊನಾ ಸೋಂಕು : ಪಿಪಿಇ ಕಿಟ್ ಧರಿಸಿಯೇ ಮದುವೆಯಾದ ಜೋಡಿ ಜೈಪುರ: ಕೊರೊನಾದಿಂದಾಗಿ ಅದ್ದೂರಿಯಾಗಿ ಮದುವೆಯಾಗಬೇಕು ಎಂದುಕೊಂಡವರೆಲ್ಲಾ ಸರಳವಾಗಿ ಮನೆಯ ಮುಂದೆ, ಕುಟುಂಬಸ್ಥರ ಮುಂದೆಯೇ ಮದುವೆಯಾಗುವಂತ ಸ್ಥಿತಿ ಬಂದಿದೆ. ಈಗೀಗ ಸ್ವಲ್ಪ ಸ್ವಾತಂತ್ರ್ಯ ಸಿಕ್ಕಿದ್ದು, ಜನ ಸಹಜ ಜೀವನದತ್ತ ತೆರಳುತ್ತಿದ್ದಾರೆ. ಆದ್ರೆ ಇಲ್ಲೊಂದು ಜೋಡಿ ಮದುವೆ ಬಹಳ ವಿಭಿನ್ನವಾಗಿದ್ದು, ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ. ರಾಜಸ್ಥಾನದ ಬಾರ ಎಂಬಲ್ಲಿ ಈ ವಿಭಿನ್ನ ಮದುವೆ ನಡೆದಿದೆ. ವಧುಗೆ ಕೊರೊನಾ ಸೋಂಕು ತಗುಲಿತ್ತು. ಅದೆ ಸಮಯದಲ್ಲಿ ಮದುವೆಯ ದಿನಾಂಕವನ್ನು ನಿಗದಿ ಮಾಡಲಾಗಿತ್ತು. ಸೋಂಕು ತಗುಲಿದೆ ಎಂದು ಮದುವೆಯನ್ನು ಮುಂದಕ್ಕೆ ಹಾಕಲಿಲ್ಲ. ಅದರ ಬದಲಿಗೆ ಮುಂಜಾಗ್ರತ ಕ್ರಮಗಳನ್ನು ತೆಗೆದುಕೊಂಡು ವಧು_ವರ ಮದುವೆಯಾಗಿದ್ದಾರೆ. ಪಿಪಿಯ ಕಿಟ್ ಧರಿಸಿ ಇಬ್ಬರು ಮದುವೆಯಾಗಿದ್ದಾರೆ. ಕೋವಿಡ್ ಕೇರ್ ಸೆಂಟರ್ನಲ್ಲೇ ದಾಂಪತ್ಯ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಈ ಮದುವೆ ವಿಡಿಯೋ ಇದೀಗ ಭಾರಿ ವೈರಲ್ ಆಗಿದ್ದು, ಅನೇಕ ಮಂದಿ ಖುಷಿ ಪಟ್ಟುಕೊಂಡಿದ್ದಾರೆ.